बोलीं- मेकर्स ने नहीं लौटाया 3 महीने का पैसा, अकाउंट में मात्र 80 हजार रुपए हैं
Taarak Mehta Ka Ooltah Chashmah Case . टीवी शो तारक मेहता का उल्टा चश्मा में रोशन भाभी का किरदार निभाने वाली एक्ट्रेस जेनिफर बंसीवाल इन दिनों बेहद सुर्खियों में हैं। प्रोड्यूसर असित मोदी के खिलाफ सेक्सुअल हैरेसमेंट के संगीन आरोप
टीवी शो तारक मेहता का उल्टा चश्मा में रोशन भाभी का किरदार निभाने वाली एक्ट्रेस जेनिफर बंसीवाल इन दिनों बेहद सुर्खियों में हैं। प्रोड्यूसर असित मोदी के खिलाफ सेक्सुअल हैरेसमेंट के संगीन आरोप लगाने के बाद से ही एक्ट्रेस मुश्किल हालात से लड़ रही हैं। अब हाल ही में एक्ट्रेस ने अपनी आर्थिक तंगी के बारे में खुलकर बात की है।
यह बहुत दुख की बात है कि वो बोल नहीं रहे हैं-जेनिफर
हिंदुस्तान टाइम्स से बातचीत के दौरान जेनिफर ने बताया कि वो इस बात से बेहद दुखी हैं कि उनकी महिला कलीग्स उन्हें सपोर्ट नहीं कर रही हैं। हालांकि, वो खुद भी मानती हैं कि अगर किसी एक्टर के साथ ऐसा होता तो शायद वो खुद भी नहीं बोलतीं। उन्होंने कहा- ‘यह बहुत दुख की बात है कि वो बोल नहीं रहे हैं।’
मेरा 3.5 महीने का पैसा बकाया है, अकाउंट में 1 लाख रुपए भी नहीं हैं
बंसीवाल ने मार्च में सेट पर हुए विवाद के बाद शो छोड़ दिया था। 7 मार्च को सेट पर उनका आखिरी थी, उस दिन के बाद से एक्ट्रेस सेट पर कभी वापस नहीं गईं। इस बीच उन्हें अभी तक अपना बकाया पैसा नहीं मिल पाया है।
जेनिफर ने कहा- 'जब मैंने शो छोड़ दिया, मुझे लगा कि मैं पैसे भी नहीं मांगूंगी। मेरा 3.5 महीने का पैसा बकाया है और यह एक बड़ी रकम है। मुझ पर यकीन करें मेरे खाते में 1 लाख रुपए भी नहीं है। मेरे मायके में सात लड़कियां हैं और मैं उन सभी का ख्याल रख रही हूं।’
भगवान ने मुंह दिया है, तो वो खाने को भी देंगे
मुश्किल हालात के बारे में बात करते हुए जेनिफर ने बताया कि उन्हें पूरा यकीन है कि ऊपर वाला उनकी मदद जरूर करेगा। जेनिफर ने आगे कहा- ‘मैं क्यों सोचूं कि मेरे अकाउंट में 80,000 हैं। मैं क्यों डरूं। भगवान ने मुह दिया है, तो वो खाना भी दे देंगे। भगवान ने मुझे हमेशा सब कुछ दिया है, इसलिए मैं डरती नहीं हूं।
बता दें कि बंसीवाल इस वक्त मुंबई में नहीं हैं। हालांकि उन्होंने बताया है कि मुंबई पुलिस ने उनसे FIR के बारे में बात करने के लिए कॉल किया था।’
शुरुआत में सेक्शुअल हैरेसमेंट को लेकर कंफ्यूज थीं जेनिफर 
बातचीत के दौरान जेनिफर ने बताया कि वो वो सेक्शुअल हैरेसमेंट का मुकदमा करने को लेकर कंफ्यूज थीं। तब उन्हें उनके लॉयर ने इस बारे में समझाया।
जेनिफर बोलीं- 'मुझे उनकी ओर से एक नोटिस मिला है, जिसमें कहा गया कि मेरी वजह से उन्हें नुकसान हुआ है, मुझे सात दिनों अंदर जवाब देने के लिए कहा गया है। मैं हैरान रह गई। तब मेरे वकील ने मुझे 15 साल में हुए शोषण के बारे में लिखने को कहा। जब मैंने इस बारे में लिखा- 'तो वकील ने मुझसे कहा कि जेनिफर यह सेक्शुअल हैरेसमेंट है।’
मैंने मेकर्स को डराने के लिए ड्राफ्ट भेजा था 
उन्होंने कहा- यह सुनकर मैं परेशान हो गई। मैंने कहा- यह एक बड़ा शब्द है, मैं ऐसा नहीं कह सकती, मेरे अंदर इतनी हिम्मत नहीं है। तब वकील ने समझने में मेरी मदद की। मैंने अपने करीबी दोस्तों से भी बात की। मैंने शुरुआत में शो के मेकर्स को कोई नोटिस नहीं भेजा। मैंने केवल सुहेल रमानी को व्हाट्सएप पर जवाब दिया था। मैंने उनसे 15 साल की शिकायतें कही थीं। वो चुप हो गए।
सेक्शुअल हैरेसमेंट से जुड़ा ड्राफ्ट भेजने के बाद मैंने सोचा कि अब सब शांत बैठ जाएंगे। मेरा काम खत्म हो जाएगा। मैंने उन्हें डराने के लिए ड्राफ्ट भेजा था। इसके बाद उन्होंने मुझसे कहा कि मैं उनसे पैसे वसूल रही हूं। इसके बाद ही मैंने 8 अप्रैल को अधिकारियों से कंप्लेंट की और इस बारे में पोस्ट किया।
'बावरी' ने निकाला असित मोदी पर गुस्सा:कहा- एक्टर्स को कुत्ते की तरह ट्रीट करते हैं..कोई मुंह न खोले इसलिए बॉन्ड साइन करवाते हैं
जेनिफर मिस्त्री के बाद 'तारक मेहता का उल्टा चश्मा' शो की एक और एक्ट्रेस मोनिका भदौरिया ने प्रोड्यूसर असित मोदी पर निशाना साधा है। शो में 'बावरी' के किरदार से फेमस हुईं मोनिका ने कहा कि जब उन्होंने 2019 में शो छोड़ा तो उनका बकाया नहीं मिला था। मोनिका ने कहा कि प्रोडक्शन हाउस ने उनकी जिंदगी नर्क जैसी कर दी थी। पूरी खबर पढ़ें
​​​​​​जेनिफर के सपोर्ट में आए TMKOC के एक्स डायरेक्टर मालव:असित के आरोपों को बताया गलत, बोले- उन्होंने कभी किसी से गाली-गलौज नहीं की
तारक मेहता का उल्टा चश्मा इन दिनों बेहद विवादों में है। शो में रोशन भाभी का किरदार निभाने वाली एक्ट्रेस जेनिफर मिस्त्री बंसीवाल ने प्रोड्यूसर असित मोदी के खिलाफ मौखिक उत्पीड़न का आरोप लगाया है। वहीं मेकर्स ने आरोपों को झूठा बताते हुए दावा किया है कि सेट पर जेनिफर का बर्ताव ठीक नहीं था, जिस कारण उन्हें हटाया गया है। हालांकि, अब इस पूरे मामले पर शो के एक्स डायरेक्टर मालवा राजदा का रिएक्शन सामने आया है। पूरी खबर पढ़ें-